	Десетината крачки глина между водата и треволяка от двете страни под него бяха сухи и напукани. Той погледна облаците, засенчващи луната. Можеше да се опита да ги накара да пуснат дъжд. Двете чешми в селището бяха пресъхнали, а третата едва дърдореше. Но да се „опита“ беше точната дума. Веднъж бе предизвикал дъжд, като си спомни как става хитринката. Успееше ли, този път щеше да се постарае да не го докарва до потоп и кършеща дърветата буря.